नई दिल्ली: भाजपा ने राफेल सौदों पर लगाए जा रहे आरोपों को लेकर कांग्रेस अध्यक्ष राहुल गांधी पर निशाना साधते हुए कहा कि घोटालों की विरासत के उत्तराधिकारी पांच दशकों से ज्यादा का कुशासन का इतिहास भूल गए हैं और कांग्रेस पार्टी इस मामले में पूरी तरह दुष्प्रचार कर रही है। केंद्रीय मंत्री मुख्तार अब्बास नकवी ने राहुल गांधी पर निशाना साधते हुए कहा कि ‘घोटालों की विरासत के उत्तराधिकारी देश की प्रगति पर पलीता लगाते-लगाते यह भी भूल गए हैं कि पांच दशकों से ज्यादा कुशासन और करप्शन का इतिहास उनकी पार्टी और परिवार के साथ चिपका हुआ है।’